पाएं अपने शहर की ताज़ा ख़बरें और फ्री ई-पेपरडाउनलोड करें
पूर्वमंत्री अशोक अरोड़ा ने कहा कि मजदूरों के खाते में हर माह सीधा पांच हजार रुपए नकद राशि डाली जाए। उन्होंने कहा कि कोरोना की वजह से हर व्यक्ति परेशान है। अरोड़ा ने शनिवार को मजदूर दिवस पर रेहड़ी, फड़ी, ऑटो रिक्शा चालक, खेत दिहाड़ीदार मजदूर और दुकानों में नौकरी करके पेट पालने वाले लोगों की दयनीय स्थिति पर चिंता जताई। उन्होंने कहा कि आज मजदूर वर्ग भूखा मरने के कगार पर है।
कोराना के कारण मजदूरों की आय का स्त्रोत चौपट हो चुका है। कोरोना काल में अमेरिका जैसे शिक्षित और साधन संपन्न देश के नागरिकों के खातों में सीधा नगद राशि देकर उन्हें सरकार द्वारा मदद दी जा रही है। ठीक वैसे ही केंद्र और राज्य सरकार को इसी तरह की मदद देने के लिये आगे आना होगा। मजदूर वर्ग को आज सरकार से सहायता की आवश्यकता है और वह सरकार से अपील करते हैं कि कम से कम एक मजदूर परिवार को सरकार 5000 हजार रुपए मासिक सहायता प्रदान करें। उन्होंने कहा कि अमेरिका में शिक्षा और चिकित्सा मुफ्त होने के बावजूद वहां के नागरिकों को जिस तरह से मदद की जा रही है, सरकार को यहां भी उसी तरह की योजना के लिए प्लान तैयार करना चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn